open-index/open-wikipedia-markdown huggingface dataset:
Emo rap

**Emo rap** on tyylilaji, jossa yhdistyvät vanhemmat musiikkilajit, hip hop ja emo.  Emo rapissa on myös vaikutteita erityisesti trapista ja cloud rapista. Sanoituksia luonnehtii syvä tunteellisuus ja melankolisuus kuten emo-musiikissa. Emo rapissä on myös indie rockin, pop punkin ja nu metalin elementtejä.

Emo rap lähti nousuun vuoden 2018 aikana, ja kuuluisimpia genren artisteja ovat muun muassa Trippie Redd, Lil Uzi Vert ja edesmenneet artistit Lil Peep, Juice WRLD ja XXXTentacion.

## Lähteet
CMA-pohjalevy

**CMA-pohjalevy** (*Compact Modular Architecture*) on modulaarinen pohjalevy, jota käytetään Volvon ja Geelyn automalleissa.

## Mallit

* Geely Xingrui (2020–)
* Geely Xingyue (2019–)
* Geely Xingyue L (2021–)
* Lynk & Co 01 (2017–)
* Lynk & Co 02 (2018–)
* Lynk & Co 03 (2018–)
* Lynk & Co 05 (2019–)
* Volvo C40 (2021–)
* Volvo XC40 (2017–)
* Polestar 2 (2019–)

## Katso myös
* BMA-pohjalevy

## Lähteet
Lempäälän Sanomat

**Lempäälän Sanomat** oli Lempäälässä vuosina 1928–1931 kerran viikossa arkilauantaisin ilmestynyt paikallislehti. Lehden kustantaja ja päätoimittaja oli Vihtori Emil Rantavaara. Lehden näytenumero ilmestyi 6. lokakuuta 1928 ja lehti alkoi ilmestyä säännöllisesti joulukuun alusta 1928 alkaen.

Lempäälän Sanomat ja Vesilahdella 1931–1933 ilmestynyt **Vesilahden Sanomat** yhdistyivät vuoden 1934 alusta Lempäälän-Vesilahden Sanomat paikallislehdeksi. 

## Lähteet

## Aiheesta muualla
* Lempäälän Sanomien vuosikerrat 1928–1929 digitoituna Kansalliskirjastossa
Egypt Central

**Egypt Central** on yhdysvaltalainen Memphisin Tenneseesta kotoisin oleva alternative metal -yhtye. Yhtye hajosi vuonna 2012 jäsenien erimielisyyksiin, mutta teki paluun  vuonna 2019.

## Jäsenet
* John Falls – laulu, koskettimet (2002–2012)
* Jeff James – kitara
* Joey Chicago – bassokitara
* Blake ”Black” Allison – rummut, perkussiot
* Heath Hindman – kitara
* Don Wray – kitara (2001–2004)
* Stephen ”Worm” Williams – kitara
* Chris D’Abaldo – kitara
* Josie Cummings – rummut (2001–2003)

## Diskografia
### Studioalbumit

### EP:t

### Singlet

## Lähteet

## Aiheesta muualla
* Viralliset sivut
* Egypt Central MySpacessa
* Egypt Central Purevolumessa
Puutarhakatu (Tampere)

**Puutarhakatu** on Tampereen keskustassa sijaitseva itä-länsisuuntainen katu, joka johtaa Keskustorilta Pyynikintorin läheisyyteen. Katu kulkee Tammerkosken ja Amurin kaupunginosissa, ja sen poikkikatuja ovat Aleksis Kiven katu, Kuninkaankatu, Näsilinnankatu, Hämeenpuisto, Mustanlahdenkatu, Kortelahdenkatu, Amurinkuja ja Mariankatu. Puutarhakadun varrella on muun muassa kaupungin virastotalo ja Tampereen taidemuseo. Siellä on sijainnut myös kirjailija Minna Canthin syntymäkoti.

Puutarhakadulla kulkee pyöräreitti, ja katu on eräs Tampereen vilkkaimmista jalankulun ja pyöräilyn väylistä.

## Rakennuksia

Kadulla sijaitsee useita merkittäviä, tunnettujen suunnittelijoiden piirtämiä rakennuksia:

* **Puutarhakatu 2**: Frenckellin alue (useita rakennuksia ja suunnittelijoita); mm. Birger Federley 1904–1920
* **Puutarhakatu 6**: Tampereen keskusvirastotalo; Aarne Ervi 1967, 1975
* **Puutarhakatu 11**: Hämeen Pohjan talo (Tampereen Pantin talo); Heikki Tiitola 1908
* **Puutarhakatu 17**: Tampereen vapaakirkko; Bertel Strömmer 1954
* **Puutarhakatu 18**: Puistolinna; Jaakko Tähtinen 1934
* **Puutarhakatu 21**: Puutarhakadun liiketalo; Heikki ja Kaija Siren 1968
* **Puutarhakatu 34**: Tampereen taidemuseo (ent. kruununmakasiini); C. L. Engel ja Anton Wilhelm Arppe 1838; Hilja Gestrin 1930, Antti Ilveskoski 1983

## Kadun nimi
Puutarhakadusta käytettiin aluksi ruotsinkielistä muotoa *Trädgårdsgatan*. Nimi on peräisin vuodelta 1807, jolloin se syntyi komiteatyön tuloksena. Puutarhakadun nimi lainattiin mahdollisesti Turusta, jossa oli niin ikään Puutarhakatu. Toisaalta on myös esitetty, että Puutarhakadun nimi viittaisi Tammerkosken rannalla kaupungin alkuaikoina sijainneeseen apteekkari Johan Henrik Långhjelmin lääkekasviviljelmään.

Vuonna 1803 kadusta on käytetty eräässä asiakirjassa nimeä *Tuomikatu* (*Häggatan*).

1930-luvulla Tampereen kadunnimiä uudistettiin, ja samalla esitettiin ehdotus, että Puutarhakadun nimi muutettaisiin *Minna Canthin kaduksi*. Kaupunginvaltuusto ei kuitenkaan kannattanut ajatusta, vaan se halusi säilyttää alkuperäisen nimen. Puutarhakadun uudelleen nimeämistä on pohdittu myöhemminkin.

## Minna Canthin syntymäkoti

Kirjailija Minna Canthin (1844–1897) syntymäkoti sijaitsi Puutarhakatu 8:ssa. Talo purettiin vuonna 1923, mutta sen paikalla olevan rakennuksen seinään on kiinnitetty pronssinen muistolaatta. Hämeenpuistossa, Puutarhakadun läheisyydessä, on nuorta Minna Canthia esittävä patsas (1951), jonka on tehnyt Lauri Leppänen.

Canth vietti Tampereella varhaislapsuutensa, mutta muutti perheensä kanssa Kuopioon vuonna 1853.

## Katso myös
* Minna Canthin katu (Tampere)

## Lähteet

## Aiheesta muualla
Luonnollinen koe

**Luonnollinen koe **on empiirinen tutkimus, jossa yksilöiden valikoituminen koeryhmään ja verrokkiryhmään on luonnon määräämä tai muuten tutkijat eivät siihen vaikuta, mutta silti tämä valikoituminen muistuttaa satunnaistettua koetta, joissa koehenkilöt arvotaan. Näin vältetään vinoutunut otos  eli se, että koeryhmän ihmiset olisivat alun perinkin erilaisia kuin verrokkiryhmän ihmiset. Ihanteellisesti ryhmien ainoa ero olisi tutkittava asia. Luonnollinen koe on tarpeen silloin, kun olisi epäeettistä tai muuten vaikea arpoa ihmisiä koe- ja verrokkiryhmiin. Esimerkiksi ydinpommin vaikutuksia voi tutkia vertaamalla Hiroshiman asukkaita toiseen tuolloiseen samantapaiseen ihmisryhmään.

## Esimerkkejä

### Perhekoko
Angrist ja Evans (1998) tutkivat perhekoon vaikutusta äidin työmarkkina-asemaan. Kahden ja kolmen lapsen perheet eivät vastanneet arvottuja ryhmiä, koska perheet, jotka hankkivat kolmannen lapsen, ovat alun perinkin erilaisia kuin perheet, jotka eivät hanki. Myös äidin työmarkkinanäkymät voivat vaikuttaa haluun hankkia vielä yksi lapsi. Tutkijat huomasivat, että jos perheessä on jo sekä tyttö että poika, perhe harvoin hankkii kolmannen lapsen. Siksi tällaisia perheitä verrattiin niihin, joissa oli vain yhtä sukupuolta. Näiden kahden ryhmän oletettiin olevan alun perin samanlaisia, koska lasten sukupuoli on aika satunnaista. Lisälapsen hankkiminen laski ansioita etenkin köyhillä ja kouluttamattomilla naisilla, joskin vain kunnes tämä täytti 13 vuotta. Isän ansioihin kolmas lapsi ei paljon vaikuttanut.Tällaisessa tutkimuksessa pitää vielä selvittää, ovatko nuo perhetyypit varmasti riittävän samanlaisia ja voisiko lasten sukupuolijakauma vaikuttaa äidin palkkaan suoraankin eikä vain sitä kautta, hankitaanko kolmaskin lapsi.

### Tupakointikielto
Esimerkki luonnollisesta kokeilu tapahtui Helenassa, Montanassa, kun siellä oli puolen vuoden tupakointikielto ravintoloissa ja muissa julkisissa tiloissa. Sen alueella sydänkohtausten määrä väheni 40 %. Kun paikallinen laki kumottiin, sydänkohtaukset lisääntyivät.

## Katso myös
*Kvasikoe

## Lähteet
Paris–Bordeaux–Paris

**Paris–Bordeaux–Paris** oli vuonna 1895 järjestetty kilpailu, jota on toisinaan sanottu ensimmäiseksi autokilpailuksi, vaikka se ei vastaa nykyaikaista käsitystä autokilpailusta, jossa nopein voittaa. Voittaja oli Émile Levassor, joka saapui perille ajettuaan 1&nbsp;178&nbsp;kilometrin reitin 48 tunnissa lähes kuusi tuntia ennen toiseksi tullutta. Virallinen voittaja oli kuitenkin Paul Koechlin, joka saapui Peugeotillaan kolmantena, täsmälleen 11 tuntia Levassoria hitaamapana, mutta kilpailu oli virallisesti tarkoitettu nelipaikkaisille autoille, ja Levassor ja toiseksi tullut ajoivat kaksipaikkaista.

## Lähteet

## Aiheesta muualla
Tippa

**Tippa** voi tarkoittaa jotakin seuraavista:

* pisara eli tippa, pieni nestemäärä
* infuusio eli ”tippa”, nesteen antaminen suoneen
* Tippa, turkulainen räppäri

## Katso myös
* Tipparellu
Sagres (1858)

**Sagres** oli Portugalin laivaston vuonna 1858 vesillelaskettu korvetti.

## Valmistus
Alus tilattiin Messrs. Young, Son and Magnaylta Limehousesta, missä se laskettiin vesille 3. heinäkuuta 1858.

## Palvelus
Alus oli 1884-1898 Douro-jokeen ankkuroituna koululaivana ja poistettiin palveluksesta 1898.

## Lähteet
*

### Viitteet
Regressioepäjatkuvuusasetelma

**Regressioepäjatkuvuusasetelma (RDD)** on kvasikokeellinen tutkimusmenetelmä, jossa kausaalisia vaikutuksia päätellään. Niissä on raja-arvo, jonka ylittäviin (tai alittaviin) kohteisiin suoritetaan interventio. Kun verrataan hyvin lähellä rajaa olevia tapauksia toisiinsa, voidaan arvioida intervention vaikutusta, vaikka intervention kohteeksi joutumista ei ole voitu satunnaistaa. Ensimmäisenä tällaisen kokeen tekivät Donald Thistlethwaite ja Donald Campbell arvioidessaan stipendiohjelmia, RDD:stä on tullut yhä suositumpi viime vuosina.

Näin saadaan estettyä vinoutunut otos sellaisissakin tilanteissa, joissa satunnaistettu vertailukoe olisi epäeettinen, vaikea tai kallis, siis esimerkiksi stipendien jakaminen arpomalla.

## Esimerkki
Suomessa RDD:tä on sovellettu esimerkiksi tutkimuksessa, jossa selvitettiin eliittilukioiden vaikutuksia ylioppilaskirjoitusten tuloksiin.  Tutkimuksessa verrattiin keskenään niitä oppilaita, jotka juuri ja juuri alittivat tai ylittivät kuhunkin tarkasteltavana olleeseen lukioon vaaditun keskiarvorajan. Oppilaat olivat siis lähtökohtaisesti opintomenestykseltään hyvin samankaltaisia, mutta osa heistä pääsi sisään niin kutsuttuun eliittilukioon ja osa ei. Tutkimus osoitti, että eliittilukiossa opiskelulla ei ollut vaikutusta menestykseen ylioppilaskirjoituksissa tarkasteltujen oppilaiden tapauksissa.

## Menetelmät
Yleensä käytetään ei-parametristä tai parametristä regressiota.

### Ei-parametrinen estimointi
Yleisin ei-parametrinen menetelmä käyttää RDD yhteydessä on paikallinen lineaarinen regressio. Tämä on muotoa:

: 
Y = \alpha + \tau D + \beta_{1}(X-c) + \beta_{2}D(X-c) + \varepsilon ,


missä c on käsittelyn raja-arvo, esimerkiksi lukion keskiarvoraja. D on binaarinen muuttuja, joka on yksi, jos keskiarvo X \ge c. Vakio h kertoo, miten kaukana c:stä olevat keskiarvot otetaan mukaan tutkimukseen: c - h \le X \le c + h . Termit  \beta_{1}(X-c) + \beta_{2}D(X-c)  ottavat huomioon keskiarvon suoran vaikutuksen. Yleensä käytetään kolmiomaista ydintä, mutta suorakaiteen muotoinen ydin on suoraviivaisemmin tulkittavissa.

### Parametrinen estimointi
Esimerkki parametrisesta estimoinnista on:

: 
Y = \alpha + \beta_1 x_i + \beta_2 c_i + \beta_3 c_i^2 + \beta_4 c_i^3 + \varepsilon ,

where
: 
x_i=
\begin{cases}
1\text{ if }c_i \geq \bar{c}\\
0\text{ if }c_i 

ja \bar{c} on kokeen raja-arvo (esim. lukion keskiarvoraja).
Huomaa, että polynomiosaa voidaan lyhentää tai pidentää tarpeen mukaan.

### Muita esimerkkejä
* Politiikka, jossa kokeen kohteeksi joutuminen määräytyy iän perusteella (esim. eläkkeet tai alkoholin minimi-ikäraja).
* Vaaleissa, joissa poliitikko voittaa juuri ja juuri tulee valituksi.

## Vaadittavat oletukset
Regressio-epäjatkuvuusasetelma olettaa, että valintarajan lähellä valikoituminen on "yhtä hyvää kuin satunnainen". Tätä voi testata monin tavoin.

## Lähteet
Astroworld

__NOTOC__

**Astroworld** (tyyliteltynä **ASTROWORLD**) on yhdysvaltalaisen hip hop -muusikko Travis Scottin kolmas studioalbumi, jonka julkaisi Grand Hustle Records ja Epic Records 3. elokuuta 2018. Albumin julkaisua edelsi kaksi singleä, "Butterfly Effect" ja "Watch", jonka oli tarkoitus ilmestyä albumilla. Albumi on nimetty Houstonissa sijaitsevan huvipuisto Six Flags AstroWorldin mukaan, joka suljettiin 30. lokakuuta 2005.

Vuoden 2018 heinäkuun loppupuolella levy-yhtiö pystytti kultaisia artistin pään muotoisia täytettäviä veistoksia mainostaakseen albumia. Veistoksia esiintyi Los Angelesissa, New Yorkissa ja Scottin kotikaupunki Houstonissa. Hän paljasti lopulta albumin kansikuvan ja julkaisupäivän Instagramissa 31. heinäkuuta. Scottin lisäksi useat artistit, muun muassa The Weeknd, Drake, Kid Cudi, Frank Ocean, Juice WRLD, Pharrell Williams, Don Toliver, 21 Savage ja Stevie Wonder, esiintyvät myös albumilla.

Astroworld sai kriitikoilta paljon positiivista palautetta, päätyen Yhdysvaltojen Billboard 200 -listan huipulle. Albumi oli myös kaupallinen menestys. Etenkin singlet "Sicko Mode", "Wake Up", "Yosemite" ja "Butterfly Effect" nousivat suuriksi hiteiksi. Albumi itsessään myi RIAAn (Recordin Industry Association of America) mukaan triplaplatinaa, ja sen sanotaankin kuuluvan vuoden 2018 parhaimpien albumeiden joukkoon. Astroworld oli myös ehdolla vuoden 2019 Grammy-palkintogaalassa Parhaan rap-albumin palkinnon saajaksi.. 

## Kappaleet
Kaikki kappaleet tyylitellään isoilla kirjaimilla
#
#
#
#
#
#
#
#
#
#
#
#
#
#
#
#
#

## Lähteet
Kvasikoe

**Kvasikoe** on empiirinen interventionaalinen tutkimus, jolla tutkitaan intervention syyvaikutusta intervention kohteisiin tilanteessa, jossa kohderyhmää ja verrokkiryhmää ei ole valittu satunnaisesti.

Esimerkiksi huippulukion vaikutusta oppilaan menestykseen on vaikea tutkia, koska huippulukioon päässeet oppilaat ovat jo valmiiksi parempia kuin muut. Yleensä ei ole mahdollista arpoa huippulukioiden oppilaita, joten kohdehenkilöiden (huippulukioon päässeet) ja verrokkiryhmän (huonompaan lukioon päätyneet) erot ylioppilaskirjoituksissa eivät välttämättä ole huippulukion vaikutuksen ansiota.

Tällainen vinoutunut otos voidaan osittain korjata ottamalla koehenkilöiden keskiarvo huomioon mallissa, esimerkiksi regressioanalyysissä. Usein parempi keino on yrittää löytää otos, joka on "yhtä hyvä kuin satunnainen". Esimerkiksi tutkitaan vain niitä, joiden keskiarvo oli juuri ja juuri lukion pääsyrajan ylä- tai alapuolella. Nämä henkilöt ovat melko tarkkaan samanlaisia keskenään, joten heidän eronsa johtunevat huippulukiosta. Jälkimmäinen ratkaisu on tyypillisesti regressioepäjatkuvuusasetelma.

## Aiheesta muualla
* Quasi-Experimental Design Research Methods Knowledge Base
Itsevalinta

**Itsevalinta** (**valikoituminen**, self-selection) syntyy tilanteessa, jossa yksilöt valitsevat itselleen ryhmän, mikä aiheuttaa vinoutuneen otoksen. Jos siksi koehenkilöt ovat valmiiksi erilaisia kuin verrokkiryhmä, tutkimuksessa havaitut erot eivät välttämättä joudu kokeesta, jonka kohteeksi koehenkilöt joutuvat.

Self-selection bias on suuri ongelma tutkimuksessa sosiologian, psykologian, taloustieteen ja monen muun yhteiskuntatieteen alalla. Esimerkiksi kuuntelijakyselyyn ehkä vastaavat vain tietynlaiset henkilöt.

## Esimerkkejä
Jos esimerkiksi makkaraa syövillä on muutenkin epäterveellisemmät elintavat ja usein eri sukupuolikin kuin soijaa syövillä, heidän suurempi kuolleisuutensa ei välttämättä johdu puoliksikaan makkarasta.

Vaikka sairaaloissa kuollaan useammin kuin kotona, sairastuneen ehkä silti kannattaa mennä sairaalaan. Kuolleisuus johtuu siitä, että sinne tulee korkeamman kuolinriskin yksilöitä.

## Lähteet

## Aiheesta muualla
* Self-selection bias, Moneyterms
* Self-selection bias, Skeptic's Dictionary
Synnytyskeskus

**Synnytyskeskus** (*birthing center*) on terveydenhuollon yksikkö, jossa työskentelevät sairaanhoitaja-kätilöt, kätilöt ja/tai synnytyslääkärit. Synnytyskeskus on kodinomaisempi paikka kuin muut synnytysosastot. Suomessa esimerkiksi Kätilöopiston "Haikaranpesä" oli tällainen yksikkö. Muun muassa Yhdysvalloissa, Kanadassa ja Australiassa on synnytyskeskuksia. Niitä on sekä sairaaloissa että erillisissä yksiköissä.

## Aiheesta muualla
* American Association of Birth Centers
Oma maa

**Oma maa** tai **Oma Maa** voi tarkoittaa seuraavia:

* Oma maa, WSOY:n vuosina 1907–1911 ja uusintapainoksena 1958–1959 julkaisema Suomea käsittelevä kirjasarja
* *[[Oma maa (kantaatti)|Oma maa]]* (Op. 92), Jean Sibeliuksen säveltämä kantaatti
* *[[Oma maa (elokuva)|Oma maa]]*, Markku Pölösen ohjaama elokuva vuodelta 2018
* *[[Oma Maa (osuuskunta)|Oma Maa]]*, luomuviljelyn osuuskunta Tuusulassa ja Helsingissä
** Oma Maa, osuuskunnan omistama kahvila Helsingissä
* *[[Oma Maa]]*, Asutus- ja maatilatalousliiton vuosina 1955–1995 julkaisema lehti.

## Katso myös
* Oma Mua, karjalankielinen sanomalehti
Oma maa (kirjasarja)

**Oma maa: tietokirja Suomen kodeille** on WSOY:n julkaisema, pääasiassa Suomeen liittyviä mutta jonkin verran myös maailmanlaajuisia aiheita käsittelevä, alun perin vuosina 1905–1912 ilmestynyt kuusiosainen tietokirjasarja. Sen päätoimittajana toimi E. G. Palmén, mutta siihen laativat artikkeleja myös monet muut eri alojen asiantuntijat.

Kirjasarja oli laadittu niin, että vuoden jokaiselle päivälle oli koottu joukko mainintoja historiallisista tapahtumista, jotka olivat sattuneet juuri kyseisenä päivänä vuodesta, sekä ainakin yksi laajempi artikkeli, joka käsitteli yleensä jotakin Suomeen liittyvää aihetta, joka usein voitiin tavalla tai toisella liittää kyseiseen päivämäärään. Esimerkiksi monet näistä päivän pääkirjoituksista käsittelivät jotakuta historiallista henkilöä, joka oli syntynyt kyseisenä päivänä vuodesta, tai historialliseen tapahtumasarjaan, jossa jotakin merkittävää oli tapahtunut juuri kyseisenä päivänä. Suuri osa artikkeleista on kuitenkin sijoitettu jokseenkin mielivaltaisesti vuoden eri päivien kohdalle. Lisäksi on jokaista vuoden kuukautta käsittelevän osuuden alussa erillinen artikkeli, joka käsittelee alkavaa kuukautta tähtitieteen, eri kuukausille tyypillisten sääilmiöiden sekä maataloudessa vuoden eri aikoina vuodesta suoritettavien töiden kannalta.

Teoksen esikuva oli ruotsalaisen Johan Gabriel Carlénin 1850-luvulla toimittama teos *Svenska Familjeboken. Läsning för hvar dag under året*.

Samalla nimellä on julkaistu täysin uudistettu mutta samalla periaattella laadittu  kuusiosainen kirjasarja vielä vuosina 1958–1959. Sen päätoimittajana toimi Edwin Linkomies.

## Teokset
### Alkuperäinen painos
* 
* 
* 
* 
* 
* 

### Uusintapainos
* 
* 
* 
* 
* 
* 

## Lähteet
* 

### Viitteet
Jacob Wilhelm de Pont

**Jacob Wilhelm de Pont** (8. maaliskuuta 1755 Lahden kartano, Somero –  30. tai 31. tammikuuta 1809 Tukholma) oli suomalainen majuri, kartanonomistaja ja Nuutajärven lasitehtaan perustaja.

De Pontin vanhemmat olivat Someron Åvikin lasitehtaan patruuna Jacob Reinhold de Pont (1717–1788)  ja Catharina Elisabeth Ahlgren. Hän hakeutui sotilasuralle ja hankki sotakokemusta 1770-luvun lopulla Yhdysvaltain vapaussodasta palvellen luultavasti ranskalaisella kaapparilaivalla. De Pont palasi Ruotsiin 1780 ja oli sitten kapteenina Viaporiin sijoitetussa Saaristolaivastossa. Vuonna 1782 hän sai luutnantin vakanssin Uudenmaan läänin jalkaväkirykmentistä ja hänet ylennettiin siellä Henkikomppanian kapteeniksi 1788. De Pont erosi palveluksesta 1795 majurin arvoisena.

De Pont osti 1781 kanslisti Henrik Agricolalta Urjalassa sijainneen Nuutajärven allodiaalisäteritilan sekä lähellä sijainneen Valajärven tilan. Hän meni 1787 naimisiin Agricolan sisaren Agneta Maria Agricolan kanssa joskin liitto päättyi avioeroon.

De Pont haki yhdessä Honkolan kartanon omistajan Harald Furuhjelmin kanssa kamarikollegiolta lupaa perustaa lasitehdas Nuutajärvelle ja lupa myönnettiin helmikuussa 1793. He hakivat myös lupaa perustaa toinen lasitehdas Nurmijärvelle ja saivat myös tälle luvan 1794. Nurmijärvi sijaitsi kuitenkin liian lähellä Helsinkiä ja Viaporin linnoitusta jotka kuluttivat suuren määrän polttopuuta alueen metsistä. Lasitehtaan polttoaineeksi tarvitseman puun hinta olisi tullut liian korkeaksi ja niinpä lasitehdas päätettiin perustaa Nuutajärvelle sen syrjäisestä sijainnista huolimatta, koska Urjalassa oli runsaat metsävarat. Lasihytin rakennustyöt alkoivat talvella 1794 ja lasin tuotanto pääsi alkamaan jo seuraavana syksynä. Tehtaan työväki tuli Tuorsniemen lasitehtaalta Porin läheltä.

De Pont myi jo 1798 osuutensa lasitehtaasta ja Nuutajärven maatilansa Harald Furuhjelmin nuoremmalle veljelle kapteeni Johan Furuhjelmille. De Pont rakennutti kaksikerroksisen kaupunkitalon Turkuun ja osti vuonna 1800 Kustavista Strömman (Ruoni) ja Salminiityn tilat harjoittaen niillä sitten maanviljelystä. Henrik Gabriel Porthanin mukaan de Pont kärsi viimeisinä elinvuosinaan mielenterveysongelmista ja aiheutti lähipiirilleen paljon tuskaa ja vahinkoa. Hän osallistui kuitenkin vielä Suomen sotaan vuonna 1808 riisumalla aseista kaksi venäläistä kasakkaa ja luovuttamalla heidät Saaristolaivastolle.

## Lähteet
Insinöörimittari

**Insinöörimittari** on painelaitteiden kuten höyrykattilan tarkastuksessa käytetty erikseen säädetty ja tarkastettu painemittari jonka katsastaja tuo mukanaan ja jolla on oma kiinnityspaikka tarkastettavissa laitteissa.

## Lähteet
*
Kansakunta ja kohtalo

**Kansakunta ja kohtalo** () on 62-osainen pohjoiskorealainen elokuva-sarja, joka julkaistiin vuosien 1992 ja 2002 välillä. Se pyrkii osoittamaan, että Korean kansan ainoa mahdollisuus elää kunniakasta elämää on suuren johtajan ja sosialistisen isänmaan helmassa. Kim Jong-il valitsi henkilökohtaisesti elokuvan nimen ja oli vahvasti mukana ensimmäisten jaksojen suunnittelussa. Elokuva oli Pohjois-Korean elokuvateollisuuden suurin investointi, ja sitä pidetään maailman pisimpänä elokuva-sarjana. Elokuva-sarjan teon alkuvaiheissa suurin osa maan johtavista kirjoittajista, ohjaajista ja näyttelijöistä oli mukana työssä, ja maan tiedotusvälineet ylistivät elokuvaa. Sarjan oli kaavailtu saavuttavan sadan jakson raja, mutta vuoden 2002 jälkeen yhtään uutta osaa ei ole julkaistu.

Elokuva on tunnettu sen läntisessä maailmassa ja Etelä-Koreassa kuvatuista kohtauksista. Huomionarvoista on myös se, miten elokuva käsittelee korealaista kirjailijaa ja poliitikkoa Han Soryaa. Han Sorya esitettiin positiivisessa valossa, vaikka hänet erotettiin puolueesta ja viroistaan 1960-luvulla Kim Il-sungin puhdistusten seurauksena. Tämä oli ensimmäinen kerta, kun järjestelmän viholliseksi leimattu henkilö esiteltiin positiivisessa valossa. Elokuvassa käytettiin suosittuja eteläkorealaisia lauluja, minkä tarkoituksena oli saattaa Pohjois-Korean kansa immuuniksi ulkomaailman kulttuureille. Tätä strategiaa nimitettiin "hyttysverkkostrategiaksi" Pohjois-Koreasta loikanneiden henkilöiden kertomien tarinoiden mukaan pohjoiskorealainen yleisö oli valloittunut siitä, miten ensimmäisen maailman vaurautta kuvailtiin elokuvassa.

## Tiivistelmä

* Osat 1-4 perustuvat vuonna 1986 Pohjois-Koreaan loikanneen Etelä-Korean ulkoministeri Choe Deok-sinin elämään
* Osat 5-8 perustuvat Länsi-Saksassa uransa tehneen korealaisen säveltäjä Isang Yunin elämään
* Osat 9-13 perustuvat Choi Hong Hin elämään
**Jakso 13 sisältää merkittävän kohtauksen, jossa esitetään Etelä-Korean presidentti Park Chung-heen murha. Jakso sisältää myös Kanadassa kuvatun kohtauksen, jossa yksi sarjan päähenkiöistä toteaa, että Park Chung-heen murha oli historian rangaistus siitä, että hän oli separatisti ja yritti jakaa isänmaan kahtia. Tämän voi nähdä kuvaavan Pohjois-Korean hallinnon asennetta Park Chung-heetä kohtaan.
* Osat 14-16 perustuvat 40 vuotta Etelä-Koreassa poliittisena vankina olleen Ri In-mon elämään
* Osat 17-19 perustuvat Ho Jong-sunin elämään
* Osat 20-25 perustuvat kansalaistettujen Japanilaisten naisten elämään, mukaan lukien Rim Un-jong (Izumi Kiyoshi)
* Osat 26-36 perustuvat työläisten elämään
* Osat 46-51 perustuvat Kiinassa syntyneen pohjoiskorealaisen kenraalin ja poliitikon Choe Hyonin elämään
* Osat 52-60 perustuvat menneisyyden, nykyisyyden ja tulevaisuuden ihmisten elämään läpi sukupolvien
* Osat 61-62 perustuvat talonpoikien elämään

## Lähteet

### Siteeraukset

* 

## Aiheesta muualla
* "Nation and Destiny": the North Korean serial drama with the secret to unification, Tatiana Gabroussenko, NK News
Nurmoo-Seura

**Nurmoo-Seura** on entisen Nurmon kunnan alueen kotiseutuyhdistys Seinäjoella Etelä-Pohjanmaalla. Se perustettiin vuonna 1947. Nurmoo-Seura ylläpitää omistamaansa Nurmon museota.

## Aiheesta muualla
* Nurmoo-Seuran kotisivut
Olli Kuusi

**Aarne Olavi (Olli) Kuusi** (14. tammikuuta 1923 Helsinki – 17. tammikuuta 2021 Helsinki) oli suomalainen arkkitehti.

Kuusen vanhemmat olivat vakuutusneuvos Aarne Juhana Kuusi (ent. Granfelt) ja Alli Maria Zidbäck. Olli Kuusen puoliso oli päiväkodinhoitaja Saga Iclea (Lea) Kuusi. Kuusi pääsi ylioppilaaksi 1942 ja valmistui arkkitehdiksi 1951 Teknillisestä korkeakoulusta.

Kuusi oli Aarne Ervin arkkitehtitoimistossa toimistoarkkitehtinä 1948–1954 ja toimistopäällikkönä 1954–1958 sekä Helsingin kiinteistöviraston asemakaavaosaston keskustatoimikunnan teknillisenä sihteerinä 1958–1959. Hänellä oli oma arkkitehtitoimisto vuodesta 1958 alkaen.

Olli Kuusen veljiä olivat professori Matti Kuusi, pääjohtaja, ministeri Pekka Kuusi ja kaksoisveljensä Heikki Kuusi.

## Suunnittelutöitä
* Rautalammin siunauskappeli, 1956
* Viitasaaren siunauskappeli, 1961
* Korson kirkko, Vantaa, 1962
* Kuhmoisten siunauskappeli, 1966
* Teboilin pääkonttori, Bulevardi 26, Helsinki, 1970
* Leppävaaran kirkko, Espoo, 1979
* Korson keskus

## Lähteet
Kymenlaakson Sähkö

**Kymenlaakson Sähkö Oy** on 1918 perustettu sähkölaitos, jonka sähkönjakelun toimilupa-alue ulottuu Hämeenlinnan Lammilta Virolahdelle Etelä-Suomessa. Perustamiskokous pidettiin 30. lokakuuta 1918 Lahdessa rautatiehotellilla.

Mukana perustamisessa olivat  Kymi, Orimattila, Sippola, Virolahti, Vehkalahti, Elimäki, Lapinjärvi, Pyhtää, Miehikkälä, Ruotsinpyhtää, Anjala, Artjärvi, Askola, Liljendal, Myrskylä ja Pukkila edustettuina. Melko varhain perustamisen jälkeen yhtiöön tulivat mukaan Hamina ja Pernaja.

Kymi kuuluu nykyisin Kotkaan, Anjala, Elimäki ja Sippola Kouvolaan, Vehkalahti Haminaan, Liljendal, Pernaja ja Ruotsinpyhtää Loviisaan sekä Artjärvi Orimattilaan.

1919 alkoi yhtiön sähköverkko toimia. 1920 Kymenlaakson Sähkö saa toimitilat Loviisasta. 1921 yhtiöön tulee kuntien lisäksi myös yksityisiä osakkaita. Viimeinen yksityinen osakas luopui omistuksestaan 1954. 

2015 Kymenlaakson Sähkö perusti verkonasennusyhtiö Kyvera Oy:n, joka yhdistettiin 2016 Kymenlaakson Sähkön, Lappeenrannan Energian ja Suur-Savon Sähkön Elvera Oy:öön. Elveralle tuli hoidettavakseen 13 104 km pitkä sähköverkko, minä keskijänniteverkosta on kaapeloitu 17%. Samana vuonna valmistui 33. sähköasema Lapinjärvelle. Muuntamoita on 4752. 

2017 Kotkan kaupunki myi sähkölaitoksensa osakkeet Kymenlaakson Sähkölle 70 miljoonalla eurolla. 

## Lähteet
A1 Pekingin Grand Prix 2006

**A1 Pekingin Grand Prix 2006** oli A1 Grand Prix -kauden 2006–2007 kolmas osakilpailu, joka ajettiin 12. marraskuuta Pekingin katuradalla Kiinassa.

## Tulokset
### Sprintti kilpailu

### Pitkä kilpailu
A1 Etelä-Afrikan Grand Prix 2007

**A1 Etelä-Afrikan Grand Prix 2007** oli A1 Grand Prix -kauden 2006–2007 kahdeksas osakilpailu, joka ajettiin 25. helmikuuta Durban Street Circuitin katuradalla Etelä-Afrikassa.

## Tulokset
### Sprintti kilpailu

### Pitkä kilpailu
A1 Etelä-Afrikan Grand Prix 2009

**A1 Etelä-Afrikan Grand Prix 2009** oli A1 Grand Prix -kauden 2008–2009 viides osakilpailu, joka ajettiin 22. helmikuuta Kyalamin moottoriradalla Etelä-Afrikassa.

## Tulokset
### Sprinttikilpailu

### Pitkä kilpailu
A1 Portugalin Grand Prix 2009

**A1 Portugalin Grand Prix 2009** oli A1 Grand Prix -kauden 2008–2009 kuudes osakilpailu, joka ajettiin 12. huhtikuuta Algarven moottoriradalla Portugalissa.

## Tulokset
### Sprintti kilpailu

### Pitkä kilpailu
Wilshire Grand Center

**Wilshire Grand Center** on pilvenpiirtäjä Los Angelesin kaupungissa, Yhdysvaltain Kaliforniassa. Se on rakennettu vuosina 2012–2017. Sen suunnittelusta on vastannut arkkitehtitoimisto AC Martin Partners. Se on korkein Mississippijoen länsipuolella, sekä koko Yhdysvaltain kymmeneksi korkein pilvenpiirtäjä. Se on 25 metriä korkeampi kuin U.S. Bank Tower, joka on Los Angelesin toiseksi korkein rakennus. Wilshire Grand Centerissa on hotelli, kauppakeskus ja näköalatasanne. 

## Lähteet

## Aiheesta muualla
Zangbeto

**Zangbetot** ovat perinteisen voodoo-uskonnon yön vartijoita Beninin ja Togon alueiden joruba-uskonnoissa. Heidät tunnetaan nimellä "yövartijat". He ovat Egungunien tapaan erittäin arvostettuja ja toimivat epävirallisina poliisipartioina kaduilla, tarkkailevat ihmisiä ja jäljittävät rikollisia sekä tuovat nämä yhteisön rangaistaviksi. 

## Kuvia

Tiedosto:Kumottu Zangbeto.jpg|Takana oikealla kumottu zangbeto, minkä ideana on osoittaa, että yön vartijaa liikuttaa henki. 
Tiedosto:Zangbeto yksityiskohta 1.jpg|Zangbeton yksityiskohta.
Tiedosto:Zangbeto yksityiskohta 2.jpg|Yksityiskohta zangbeton varustelusta ylhäällä.
Tiedosto:Zangbeto yksityiskohta 3.jpg|Zangbeton varustelua, fetissit.
Tiedosto:Zangbeto performing near Grand Popo Benin 2017.webm|Zangbeto esiintyy Monojoen varrella olevassa kylässä Beninissä lähellä Grand-Popoa. 
Tiedosto:Zangbeto-Musée Vodou.jpg|Zangbeto Togosta Strasbourgin voodoo-museossa. 


## Lähteet

## Aiheesta muualla

*
*
*A Zangbeto Youtubessa
Satu Kankare

**Satu Kankare** on Lapuan kaupunginjohtaja 1. helmikuuta 2018 alkaen. Hän on koulutukseltaan kauppatieteiden maisteri.

## Lähteet
Reino Kuusi

**Reino Kalervo Kuusi** (18. lokakuuta 1908 Tampere – 13. toukokuuta 1988 Helsinki) oli suomalainen lähetystöneuvos ja Suomen ulkoministeriön arkistonhoitaja.

Kuusen vanhemmat olivat professori Eino Akseli Kuusi (Granfelt) ja Hanna Bergman. Hän pääsi ylioppilaaksi 1927 ja valmistui filosofian kandidaatiksi 1932 ja filosofian maisteriksi 1942.

Kuusi toimi Oulun maakunta-arkiston arkistonhoitajana 1935–1936, valtionarkiston
nuorempana amanuenssina 1936–1937, Hämeenlinnan maakunta-arkiston arkistonhoitajana 1937–1946 ja ulkoasiainministeriön arkistonhoitajana vuodesta 1946. Hän oli lisäksi Hämeenlinnan kauppakoulun tuntiopettajana 1943–1946 ja Valtion terveydenhuolto-oppilaitoksen sosiaalipolitiikan opettajana 1948–1950. 

Kuusi oli Hämeenlinnan kaupunginvaltuuston ja kaupunginhallituksen jäsenenä 1946 ja Hämeenlinnan historiallisen seuran puheenjohtajana vuodesta 1938.

Reino Kuusi oli naimisissa vuodesta 1935 voimistelunopettaja Kaisa Maria Enäjärven (Eklund) kanssa.

## Julkaisuja
* *Anniskeluyhtiöiden voittovarakysymys säätyvaltiopäivien aikana*. Vammala 1935
* *Huomioita [[August Edvard Granfelt]]in suhteesta raittiuskysymykseen*. Suomen akateeminen raittiusliitto, Helsinki 1941
* *Yhteiskuntaopin oppikirja : kouluja ja itseopiskelijoita varten*. WSOY 1944, 5. painos 1957

## Toimitustöitä
* Eino Kuusi : *Sosiaalinen kysymys ja sosiaalinen liike kautta aikojen* ; täydentänyt ja toimittanut Reino Kuusi. Sivistys ja tiede 111. WSOY 1939
* *Kansalaistiedon peruskirja* ; toim. Reino Kuusi ; kirjoittajat Jaakko Enäjärvi ym. WSOY 1956

## Lähteet
Finn Tveter

**Finn Ivar Tveter** (19. marraskuuta 1947 Oslo – 31. heinäkuuta 2018) oli norjalainen juristi, soutaja ja olympiamitalisti.

Tveter saavutti perämiehettömissä nelosissa olympiahopeaa Montréalissa 1976. Perämiehellisissä nelosissa hän sijoittui yhdeksänneksi Münchenin kesäolympialaissa 1972.

Tveterin uutisoitiin kuolleen 70-vuotiaana 31. heinäkuuta 2018.

## Lähteet
* Finn Tveter Bio, Stats, and Results Olympics at Sports-Reference.com 

### Viitteet
Givi Tšikvanaia

**Givi Tšikvanaia** (, , 29. toukokuuta 1939 Telavi, Georgian SNT – 2. elokuuta 2018 Moskova, Venäjä) oli Neuvostoliittoa edustanut vesipalloilija ja olympiamitalisti.

Tšikvanaia saavutti Neuvostoliiton maajoukkueessa olympiahopeaa Roomassa 1960 ja Méxicossa 1968.

Tšikvanaia saavutti myös EM-hopeaa Leipzigissa 1962. Hänen uutisoitiin kuolleen Moskovassa 79-vuotiaana 2. elokuuta 2018.

## Lähteet
* Givi Chikvanaia Bio, Stats, and Results Olympics at Sports-Reference.com 

### Viitteet
La Mer (Charles Trenet)

**La Mer** (suom. ”Meri” tai ”Laulu merelle”) on ranskalaisen laulaja-lauluntekijä Charles Trenet’n tunnetuin chanson, jonka vuonna 1946 tehty levytys on muodostunut suosituksi ikivihreäksi. Vuotta aiemmin sen oli levyttänyt ensimmäisenä Roland Gerbeau, mutta vasta Trenet’n omana tulkintana kappale nousi suosioon. 

Trenet kertoi kappaleen syntyhistoriasta vähän ennen kuolemaansa vuonna 2001, että se perustuu hänen 16-vuotiaana 1920-luvun lopulla kirjoittamaansa runoon. Sävel alkoi syntyä junamatkalla vuonna 1943, ja muun paperin puuttuessa hän kirjoitti sen muistiin junan vessapaperille.

Sävelmä on saanut vaikutteita Hoagy Carmichaelin kappaleesta ”Heart and Soul”: molempien sointukulkuna on kymmenissä muissakin populaarimusiikin kappaleissa käytetty I–iv–IV–V, niin sanottu akuankkakierto.

Bobby Darinin jazztyylinen versio ”Beyond the Sea” nousi Yhdysvaltojen singletilaston kuudenneksi vuonna 1959.

”La Mer” soi monissa elokuvissa, kuten Steve Martin -elokuvan *[[L.A. Story]]* (1991) alkujaksossa, Kevin Klinen laulamana Lawrence Kasdanin elokuvassa *[[Ranskalainen suudelma (elokuva)|Ranskalainen suudelma]]* (1995), Bernardo Bertoluccin elokuvassa *[[The Dreamers]]* (2003) ja Tomas Alfredsonin brittivakoilijoista kertovassa elokuvassa *[[Pappi, lukkari, talonpoika, vakooja (elokuva)|Pappi, lukkari, talonpoika, vakooja]]* (2011).

## Suomalaisversioita

Sekä Kullervo että Anja Eskonmaa ovat tehneet lauluun suomenkieliset sanat, ja molempia suomennoksia on levytetty nimellä ”Laulu merelle” tai ”La Mer”. Laulun ovat levyttäneet muiden muassa Matti Heinivaho 1960 ja Eino Grön 1983 sekä monet viihdekuorot, kuten Aikamiehet ja Marit ja Mikot. Lisäksi on monia suomalaisiakin instrumentaalilevytyksiä.

*[[Suuri toivelaulukirja|Suuren toivelaulukirjan]]* osassa 4 Kullervon sanoitus on julkaistu nimellä ”Meri”, mutta sillä nimellä Suomen äänitearkistosta löytyy vain Taito Vainion instrumentaalinen tangosovitus vuodelta 1976.

Keväällä 1996 löytyi Turusta Sointu-äänilevytehtaan koelevy ilmeisesti vuodelta 1949, jolla Olavi Virta ja Sointu-orkesteri esittää Kullervon sanoituksella kappaleen nimellä ”Meri”, kääntöpuolellaan samba ”Cuanto le gusta”. Levytystä ei jostain syystä aikoinaan julkaistu, mutta se löytyy Sointu-yhtiön tuotantoa esittelevältä CD-kokoelmalta *Sointu 1945–1949*.

## Lähteet

## Aiheesta muualla
*Olavi Virran julkaisematon levytys YouTubessa
Koripallon Mestarien liiga 2018–2019

**[[Koripallon Mestarien liiga]]n kausi 2018–2019** oli sarjan historian kolmas. Sarjaan osallistui karsinta mukaan lukien 55 joukkuetta 28 maasta. Kausi alkoi karsintakierroksilla 20. syyskuuta 2018 ja päättyi final four -turnauksen loppuotteluun 5. toukokuuta 2019.

Sarjan mestaruuden voitti ensimmäisen kerran italialainen Virtus Bologna, joka voitti loppuottelussa toista voittoaan tavoitelleen espanjalaisen CB 1939 Canariasin 73–61. Pronssiottelussa belgialainen Antwerp Giants voitti saksalaisen Brose Bambergin 58–72.

## Osallistujat

## Karsinta

Karsintakierrosten otteluparit arvottiin 11. heinäkuuta 2018. Ensimmäinen osaottelu pelattiin ensin mainitun joukkueen kotona.

### Ensimmäinen karsintakierros

### Kolmas karsintakierros

## Lähteet

## Aiheesta muualla
* Virallinen kotisivu
A1 Britannian Grand Prix 2009

**A1 Britannian Grand Prix 2009** oli A1 Grand Prix -kauden 2008–2009 seitsemäs ja viimeinen osakilpailu, joka ajettiin 3. toukokuuta Brands Hatchin moottoriradalla Englannissa.

## Tulokset
### Sprintti kilpailu

### Pitkä kilpailu
Catalanin kappale

**Catalanin kappaleet** eli **Arkhimedeen duaalit** ovat avaruusgeometriassa Arkhimedeen kappaleiden duaalikappaleita. Samoin kuin Arkhimedeen kappaleita, on myös Catalanin kappaleita olemassa 13 erilaista. Ne ovat saaneet nimensä belgialaisen matemaatikko Eugène Catalanin mukaan, joka ensimmäisenä kuvaili ne vuonna 1862.

## Yhteisiä ominaisuuksia
Kaikki Catalanin kappaleet ovat kuperia. Ne ovat tahko­transitiivisia, mutta eivät kärki­transitiivisia, toisin sanoen ne voidaan kuvata yhtenevyys­kuvauksella itselleen siten, että mikä tahansa kappaleen tahkoista voidaan kuvata mille tahansa toiselle, mutta mitä tahansa niiden kärjistä ei voida kuvata mille tahansa toiselle. Tämä aiheutuu siitä, että niiden duaali­kappaleet, Arkhimedeen kappaleet, ovat kärki­transitiivisia mutta eivät tahko­transitiivisia. Toisin kuin sekä Platonin että Arkhimedeen kappaleilla, Catalanin kappaleiden tahkot *eivät* ole sännöllisiä moni­kulmioita.  Niiden kärkikuviot, jotka saadaan leikkaamalla jostakin kärjestä pala pois, ovat kuitenkin säännöllisiä moni­kulmioita, ja niistä jokaisen kaikki diedrikulmat ovat yhtä suuria. Tahko­transi­tiivi­suu­tensa vuoksi Catalanin kappaleet ovat isoedrejä.

Kaksi Catalanin kappaleista, rombidodekaedri ja rombinen triakontaedri, on lisäksi särmä­transitiivisia eli ne voidaan kuvata yhtenevyys­kuvauksella itselleen siten, että mikä tahansa niiden särmistä kuvautuu mille tahansa toiselle. Nämä ovat kvasi­säännöllisten Arkhimedeen kappaleiden duaali­kappaleet.

Samoin kuin prismoja ja antiprismoja ei yleensä pidetä Arkhimedeen kappaleina, ei myöskään niiden duaali­kappaleita, bipyramideja ja trapetso­edreja yleensä pidetä Catalanin kappaleina, vaikka nekin ovat tahko­transitiivisia.

Kaksi Catalanin kappaleita on kiraalisia eli ne eivät ole identtisiä peilikuvansa kanssa: pentagonaalinen ikositetraedri ja pentagonaalinen heksekontaedri. Ne ovat kiraalisten Arkhimedeen kappaleiden, pullistetun kuution ja pullistetun dodekaedrin duaali­kappaleet. Niillä on kaksi muotoa, *enantiomorfia*, jotka ovat toistensa peilikuvia samaan tapaan kuin ihmisen oikea ja vasen käsi. Jos enantomorfeja, bipyramideja ja trapetsoedreja ei oteta huomioon, erilaisia Catalanin kappaleita on kaikkiaan 13.

## Arkhimedeen ja vastaavat Catalanin kappaleet

## Symmetria
Duaalikappaleidensa eli Arkhimedeen kappaleiden tavoin Catalanin kappaleet voidaan jakaa symmetriaominaisuuksiensa perusteella kolmeen ryhmään: tetraedrisiin, oktaedrisiin ja ikosaedrisiin. Kutakin symmetrialuokkaa vastaa kuusi muotoa, paitsi tetraedrisessa ryhmässä, joka on itsessään symmetrinen siten, että erilaisia muotoja on vain kolme ja niistäkin kaksi on samoja, joilla on myös oktaedrinen symmetria.

## Eri kappaleiden ominaisuuksia

Alla olevassa taulukossa tahkon kuvan alla oleva merkintä osoittaa, minkälaisia monikulmioita kappaleen kunkin kärjen ympärillä olevat tahkot ovat. Esimerkiksi merkintä V3.6.6 tarkoittaa, että jokaisessa kärjessä kohtaa toisensa kolme tahkoa, joista yksi on kolmio, molemmat muut kuusikulmioita.

## Lähteet

* 
* 
* 
* 

### Viitteet
Djené Dakonam

**Djené Dakonam Ortega**, yleensä vain **Djené** (s. 31. joulukuuta 1991 Dapaong, Togo) on togolainen jalkapalloilija. Hän edustaa Espanjan Primera Divisiónissa pelaavaa Getafea. Djené on luontaiselta pelipaikaltaan keskuspuolustaja, mutta pystyy pelaamaan myös oikeana laitapuolustajana.

## Seurajoukkueura
24. heinäkuuta 2017 Djené palasi Espanjaan ja teki nelivuotisen sopimuksen Getafen kanssa. 20. elokuuta 2017 hän teki ensiesiintymisensä edustusjoukkueessa vierasottelussa Athletic Bilbaota vastaan. Ensimmäisen maalinsa hän teki joukkueessa 17. maaliskuuta 2018 ottelussa Real Sociedadia vastaan.

## Lähteet

## Aiheesta muualla
* Djenén tilastot Soccerway-sivustolla
Pouzauges

**Pouzauges** on kunta Vendéen departementissa Pays de la Loiren hallintoalueella läntisessä Ranskassa.

Kunnan nähtävyyksiä on linna Château de Pouzauges. Linnan 25 metriä korkea puolustustorni 1100-luvulta on kunnan maamerkki. 1400-luvulla linnassa asui Catherine de Thouars, joka oli pahamaineisen sarjamurhaajan Gilles de Raisin vaimo.

Elintarvikealan yritys Fleury Michon pitää pääkonttoriaan Pouzauges’sa.

## Lähteet

## Aiheesta muualla
Sèvremont

**Sèvremont** on kunta Vendéen departementissa Pays de la Loiren hallintoalueella läntisessä Ranskassa.

Kunta muodostettiin 1. tammikuuta 2016, kun neljä kuntaa Les Châtelliers-Châteaumur, La Flocellière, La Pommeraie-sur-Sèvre ja Saint-Michel-Mont-Mercure yhdistyivät.

Kunnan nähtävyyksiä on 1100-luvulta peräsin olevan linnoituksen *Donjon de Châteaumur*in rauniot.

## Lähteet

## Aiheesta muualla
Jacob Reinhold de Pont

**Jacob Reinhold de Pont** (**Depong**), 18. syyskuuta 1717 Uppsala –  4. toukokuuta 1788 Somero) oli suomalainen kartanonomistaja ja Åvikin lasitehtaan perustaja.

De Pontin vanhemmat olivat Karjalan rakuunarykmentin majuri Mårten Depong (de Pont, k. 1750) ja Anna Sofia Ritz. De Pontin isänpuoleinen suku oli perimätiedon mukaan kotoisin Ranskasta, josta he olivat paenneet hugenottisotien aikana. Suvun ensimmäinen tunnettu Suomessa ollut edustaja oli Viipurissa 1680-luvulla asunut satulaseppä Anders Dupont. De Pont pääsi ylioppilaaksi Turussa 1734 tai 1735 ja opiskeli Turun akatemiassa. Hänestä tuli sotakollegion kanslisti 1738 ja eräiden muiden tehtävien jälkeen hän toimi siellä notaarina 1743–1748. 

De Pont perusti Somerolle Sillanpään kylään Åvikin lasitehtaan vuonna 1748. Tehtaan perustamista ohjasivat saksalaiset lasinpuhaltajamesterit Johan Thomas Fromm ja Enewald Waltzer, ja lasin valmistus alkoi syyskuussa 1748. Vuonna 1754 de Pont osti kolmen kilometrin päässä lasitehtaasta sijainneen Lahden kartanon ja asettui sinne asumaan. Vuonna 1757 tehtaan osakkaiksi tulivat turkulaiset kauppiaat Jacob Bremer ja Johan Jacob Kijk. He ottivat vastuulleen tehtaan tarvitsemien raaka-aineiden hankinnan ja valmiiden tuotteiden markkinoinnin, joten de Pont saattoi keskittyä tehtaan johtamiseen. 1760-luvun alussa osakkaat rakensivat Turun läänin Koskelle myös hienoteräisen vientivesisahan. Åvikin lasitehdas oli kolmen vuosikymmenen ajan Suomen ainoa lasitehdas ja sen toiminta laajeni niin, että 1760-luvulla valmistui toinen ja vuonna 1777 kolmas lasihytti. Tehtaan valmistamaa ikkunalasia vietiin myös Ruotsiin. Kijk luopui osakkuudestaan jo 1762, minkä jälkeen de Pont ja Bremer olivat tehtaan ainoat osakkaat. De Pont sai tirehtöörin arvonimen 1758. 

De Pont oli naimisissa vuodesta 1749 Katarina Elisabet Ahlgrenin (k. 1793) tämän toisessa avioliitossa. Heidän poikansa majuri Jacob Wilhelm de Pont perusti Nuutajärven lasitehtaan 1794. 

## Lähteet

## Aiheesta muualla
*
Sega Ages

**Sega Ages** on pelikokoelmasarja Segan klassikko videopeleistä julkaistuna usealle konsolille, suurimman osa niistä kehittäjänä on ollut M2. Ensimmäinen osa sarjassa ilmestyi Japanissa Sega Saturnille, jotka sen jälkeen seurasi PlayStation 2 -konsolille SEGA AGES 2500 nimen alla. Jotkin näistä 2500 nimen alla julkaistuista peleistä julkaistiin USA:ssa ja Euroopassa pelikokoelmassa Sega Classics Collection. 

## Sega Saturn
Nämä pelit ovat pääasiassa vain Japanissa julkaistuja.

## Sega Ages 2500
Nämä pelit ovat pääasiassa julkaistu vain Japanissa PlayStation 2 -konsolille. Jotkin näistä peleistä on julkaistu **3D AGES** nimellä.

## Sega Ages Online/Sega Vintage Collection (2012)
Nämä pelit ovat ladattavissa PlayStation Store ja Xbox Live Arcade -kauppapalveluista.
HUOM!: Osa näistä on saatavilla vain Xbox 360 tai PlayStation 3 -konsoleille.

## Sega Ages Nintendo Switch
HUOM!: Osa näistä ovat **tulevia** julkaisuja.
De Pont

**De Pont** on Suomessa vaikuttanut aatelinen, mutta Suomessa introdusoimaton suku. Suku omisti Someron Lahden kylässä sijaitsevaa Lahden kartanoa 1700-luvulta 1900-luvulle. Sen jäsenet ovat vaikuttaneet Suomessa muun muassa lasiteollisuuden edelläkävijöinä ja sotilaina.

## Historia
De Pont -suku lienee peräisin Ranskasta tai Valloniasta, joissa on sen nimisiä (de Pont, Depont) sukuja. Varhaisin Suomessa tunnettu suvun jäsen oli 1600-luvulla Viipurissa satulaseppänmä toiminut Anders du Pont. Hänen poikansa, Karjalan rakuunarykmentin majurin Mårtenin nimi kirjoitettiin Depong. Kun tämän pojanpojan poika kirjoitettiin Keisarilliseen Turun yliopistoon, hänen nimensä jälkeen lisättiin *nob.*, aatelinen, mutta samaa merkintää ei tehty hänen veljensä osalta. 

## Suomen lasiteollisuuden kehittäjiä
Jacob Reinhold De Pont anoi 1746 ja sai 1748 oikeuden perustaa lasitehtaan Someron Sillanpään kylään. Hän sai yhtiökumppaneikseen isänsä, majuri Depongin ja lähetystösihteeri J. H. Titzschkaun sekä myöhemmin patruuna Johan Jacob Kijkin Perniön Teijosta ja kauppias Jacob Bremerin Turusta. 

Åvikin lasitehdas osoittautui elinkelpoiseksi, ja sitä laajennettiin jo 1751. Tehtaassa ulkomaiset ja kotimaiset lasinpuhaltajat valmistivat muun muassa pulloja, karahveja, juomalaseja sekä etenkin juuri tuolloin suuresti yleistyvää ikkunalasia. Sitä ja muita tuotteita alettiin myydä myös Ruotsin puolelle; laskukauden jälkeen tuotantoa laajennettiin taas 1780-luvulla. 

Lasinpuhallus jatkui Urjalan Nuutajärven lasitehtaalla, jonne Jacob Reinhold de Pontin poika, Nuutajärven kartanon omistaja, majuri Jacob Wilhelm de Pont (1754 - 1809) perusti tehtaan 1793 Harald Furuhjelmin kanssa. Lasitehdas oli Suomen vanhin alallaan, jonka toiminta lopetettiin vuonna 2014 Nuutajärven lasikylä jatkaa toimintaa, joka on Suomen vanhin.

## Suvun jäseniä
Suvun tunnettuja jäseniä ovat:
 
* Mårten de Pont majuri
* Jacob Reinhold de Pont (1717–1788), Someron Lahden kartanon omistaja ja Åvikin lasitehtaan perustaja, Mårten de Pontin poika
* Mårten Reinhold de Pont, Someron Lahden kartanon omistaja, Jacob Reinhold de Pontin poika
* Jacob Wilhelm de Pont (1755–1809), majuri, kartanonomistaja ja Nuutajärven lasitehtaan perustaja, Jacob Reinhold de Pontin poika
* Karl Jacob Reinhold de Pont, Someron Lahden kartanon omistaja, Mårten Reinhold de Pontin poika
* Carl Wilhelm de Pont, Someron Lahden kartanon omistaja, Karl Jacob Reinhold de Pontin poika
* Kasten Fredrik de Pont (1849–1929), kenraalimajuri ja lääninkuvernööri, Carl Jacob Reinhold de Pontin poika
* Carl Ossian de Pont, agronomi, Someron Lahden kartanon omistaja, Carl Wilhelm de Pontin veljenpoika
* Claës Claësson de Pont (1891–1932), Helsingin taiteilijapiireissä 1900-luvun alussa vaikuttanut elämäntaiteilija, hänen isänsä Claes Alfred Nicolai de Pont (1855–1891) omisti Turun läänin Koskella Kosken kartanon

## Lähteet
Flintholmin asema

**Flintholmin asema** on rautatie- ja metroasema Kööpenhaminassa Frederiksbergin kaupunginosassa. Sitä palvelevat S-tog-lähijunalinjat C, F ja H sekä Kööpenhaminan metron linjat M1 ja M2. Kaksitasoisen aseman alemmalla tasolla pysähtyvät F-lähijunat ja ylemmällä tasolla C- ja H-lähijunat sekä metrojunat. 

## Lähteet

## Aiheesta muualla
Porsche Supercup Itävallan Grand Prix 2018

**Porsche Supercup Itävallan Grand Prix 2018** oli Porsche Supercup -kauden 2018 kolmas osakilpailu, joka ajettiin 1. heinäkuuta Red Bull Ringin moottoriradalla Itävallassa. Kilpailun voitti Thomas Preining.

## Tulokset

## Katso myös
* Itävallan Grand Prix 2018
* Formula 2 Itävallan Grand Prix 2018
* GP3 Itävallan Grand Prix 2018

## Lähteet

## Aiheesta muualla
Porsche Supercup Britannian Grand Prix 2018

**Porsche Supercup Britannian Grand Prix 2018** oli Porsche Supercup -kauden 2018 neljäs osakilpailu, joka ajettiin 8. heinäkuuta Silverstonen moottoriradalla Englannissa Yhdistyneessä kuningaskunnassa. Kilpailun voitti Florian Latorre.

## Tulokset

## Katso myös
* Britannian Grand Prix 2018
* Formula 2 Britannian Grand Prix 2018
* GP3 Britannian Grand Prix 2018

## Lähteet
Mikko Heikinheimo (suurlähettiläs)

**Mikko Heikinheimo** (2. kesäkuuta 1946 Pielisensuu – 16. lokakuuta 2022 Pariisi, Ranska) oli suomalainen diplomaatti ja kirjailija.

Heikinheimo aloitti uransa vapaana toimittajana tehden juttumatkoja 1960- ja 1970-luvuilla varsinkin Itä-Euroopassa. Hän oli sitten Helsingin Juhlaviikkojen palveluksessa mutta siirtyi ulkoasiainministeriön diplomaattikoulutukseen ja jäi ulkoministeriön palvelukseen. Heikinheimo oli viimeksi Suomen Romanian suurlähettiläänä 1996–2000.

Anssi Sinnemäen mukaan Mikko Heikinheimo oli Antti Kuusen ohella toinen vuoden 1968 ylioppilaskumouksen keskeisistä suomalaisvaikuttajista. Hän raportoi keväällä 1968 silloisen Teiniliiton julkaisemaan Teinilehteen Pariisin opiskelijamellakoista suoraan tapahtumapaikoilta. 

Heikinheimo julkaisi muistelmansa alun perin ranskan kielellä vuonna 2004, kirja sai Pariisissa ranskankielisten kirjailijoiden yhdistyksen Eurooppa-palkinnon. Toimiessaan suurlähettiläänä Romaniassa Heikinheimo kiinnostui maan romaniväestön elämästä ja sai ajatuksen tehdä tietokirjan Euroopan romaneista. Kirja ilmestyi sittemmin omakustanteena vuonna 2015. 

## Teoksia
* *Mémoires d'Europe : témoignage*. France européenne, Paris 2004, suomeksi nimellä *Pavel, Jaan, Juliette ja muut : eurooppalaiset muistelmat*. Edita, Helsinki 2006
* *Unelmieni kansat : polynesialaiset ja intiaanit*. Mediapinta, Tampere 2010
* *Romanit*. Mediapinta, Tampere 2015

## Lähteet

## Aiheesta muualla
* Yle Areena : Emeritus suurlähettiläs Mikko Heikinheimo ja Juha Kulmanen keskustelevat Heikinheimon Romanit-kirjasta, ohjelma lähetetty 26.8.2015
* Mikko Heikinheimon muistokirjoitus Helsingin Sanomissa
Porsche Supercup Unkarin Grand Prix 2018

**Porsche Supercup Unkarin Grand Prix 2018** oli Porsche Supercup -kauden 2018 kuudes osakilpailu, joka ajettiin 29. heinäkuuta Hungaroringin moottoriradalla Mogyoródissa Unkarissa. Kilpailun voitti Thomas Preining.

## Tulokset

## Katso myös
* Unkarin Grand Prix 2018
* Formula 2 Unkarin Grand Prix 2018
* GP3 Unkarin Grand Prix 2018

## Lähteet